ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 मधून बरे झालेल्यांची संख्या 5 लाखावर, सक्रीय रुग्णांपेक्षा बरे झालेल्यांची संख्या 2.31 लाखाहून अधिक
रुग्ण बरे होण्याचा दर सुमारे 63%
नवी दिल्ली, 11 जुलै 2020
कोविड-19 ला प्रतिबंध घालण्यासाठी केंद्र आणि राज्य सरकारांनी, अनेक तत्पर आणि समन्वित उपाययोजना हाती घेतल्या. त्याच बरोबर प्रतिबंधित क्षेत्रांची प्रभावी अंमलबजावणी, देखरेख, वेळेवर निदान आणि कोविड-19 रुग्णांसाठी प्रभावी वैद्यकीय व्यवस्थापन यांची जोड दिल्याने कोविड-19 मधून बरे झालेल्यांच्या एकूण संख्येने आज 5 लाखाचा टप्पा ओलांडला. आतापर्यंत 5,15,385 कोविड-19 रुग्ण या आजारातून बरे झाले असून त्यांना घरी पाठवण्यात आले आहे. कोविड-19 सक्रीय रुग्णांपेक्षा, बरे झालेल्यांची संख्या 2,31,978 ने जास्त आहे.
या वाढत्या अंतरामुळे, रुग्ण बरे होण्याच्या दरात आणखी सुधारणा होऊन हा दर आता 62.78%. झाला आहे. गेल्या 24 तासात 19,870 रुग्ण कोरोना मुक्त झाले असून त्यांना घरी पाठवण्यात आले आहे. 2,83,407 सक्रीय रुग्ण असून हे सर्व वैद्यकीय देखरेखीखाली असून गंभीर रुग्ण, केंद्र किंवा राज्य सरकारी रुग्णालयात तर लक्षण पूर्व स्थितीत आणि मध्यम लक्षणे असणारे गृह विलगीकरणात आहेत.
कोविड चाचणीसाठी शिफारस करण्याची सर्व नोंदणीकृत वैद्यकीय व्यावसायिकांना परवानगी देणे यासारख्या नुकत्याच केलेल्या धोरणात्मक बदलामुळे आणि आरटी-पीसीआर सह रॅपिड एन्टीजिन पॉइंटऑफ केअर टेस्टिंग मुळे देशात कोविड चाचण्यांना मोठी गती मिळाली आहे. आतापर्यंत आयसीएमआरच्या निदानात्मक नेटवर्कखालच्या 1180 सरकारी आणि खाजगी प्रयोगशाळा मिळून 1,13,07,002 चाचण्या देशात करण्यात आल्या आहेत. सार्वजनिक क्षेत्रातल्या प्रयोगशाळाची संख्या 841 तर खाजगी प्रयोगशाळाची संख्या 339 झाली आहे. दर दिवशी होणाऱ्या चाचण्यांच्या संख्येत मोठी वाढ होत असून काल 2,82,511 चाचण्या करण्यात आल्या. सध्या देशात दहा लाख लोकसंख्येत 8193 चाचण्या होत आहेत.
- जलद आरटी पीसीआर आधारित चाचणी प्रयोगशाळा: 620 
- ट्रू नॅट आधारित चाचणी प्रयोगशाळा: 463 
- सीबीएनएएटी आधारित चाचणी प्रयोगशाळा: 97 
कोविड-19 शी संबंधित सर्व तांत्रिक मुद्दे, मार्गदर्शक तत्वे,आणि सल्ल्यासंबंधी अधिकृत आणि अद्ययावत माहितीसाठी कृपया येथे नियमितपणे भेट द्या : https://www.mohfw.gov.in/ आणि @MOHFW_INDIA.
कोविड-19 शी संबंधित तांत्रिक विचारणा technicalquery.covid19[at]gov[dot]in यावर तर इतर मुद्दे ncov2019[at]gov[dot]in आणि @CovidIndiaSeva यावर पाठवू शकता.
कोविड-19 संदर्भात काही शंका असल्यास कृपया आरोग्य आणि कुटुंब कल्याण मंत्रालयाच्या + 91-11-23978046 या हेल्पलाइनवर किंवा 1075  क्रमांकावर संपर्क साधा. कोविड-19 वरील राज्ये/केंद्रशासित प्रदेशांच्या हेल्पलाइन क्रमांकाची यादी https://www.mohfw.gov.in/pdf/coronvavirushelplinenumber.pdf वर उपलब्ध आहे.
S.Tupe/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
राष्ट्रपती द्रौपदी मुर्मू यांचा 4 व 5 डिसेंबर रोजी आंध्र प्रदेश दौरा
राष्ट्रपती द्रौपदी मुर्मू 4 व 5 डिसेंबर रोजी आंध्र प्रदेशाला भेट देणार आहेत.
आंध्र प्रदेश सरकारने राष्ट्रपतींच्या सन्मानार्थ विजयवाडा इथे नागरी स्वागत समारंभाचे आयोजन केले आहे. त्या कार्यक्रमाला राष्ट्रपती 4 डिसेंबर 2022 रोजी उपस्थित राहतील. त्या दिवशी संध्याकाळी विशाखापटणम् इथे नौदल दिनानिमित्त आयोजित कार्यक्रमाला राष्ट्रपती उपस्थित राहतील आणि संरक्षण, रस्ते परिवहन आणि आदिवासी व्यवहार मंत्रालयांच्या विविध प्रकल्पांचे अथवा त्यांच्या बांधकामाचे दूरदृश्य प्रणालीद्वारे उद्घाटन करतील.
दुसऱ्या दिवशी 5 डिसेंबर 2022 रोजी राष्ट्रपती तिरुपती इथे असलेल्या श्री पद्मावती महिला विश्वविद्यालयाला भेट देऊन विद्यार्थिनी, शिक्षक व यशस्वी महिलांशी संवाद साधतील.
ऊर्जा मंत्रालय
‘उज्ज्वल भारत-उज्ज्वल भविष्य’ अभियानांतर्गत काणकोण, गोव्यात चौथा कार्यक्रम संपन्न
गोव्याला वीज क्षेत्रात स्वयंपूर्ण बनवण्यासाठी प्रयत्न करावे- सभापती रमेश तवडकर
शनिवारी पणजी येथे मुख्यमंत्र्यांच्या उपस्थिती होणाऱ्या कार्यक्रमात अभियानाची सांगता
गोवा, 28 जुलै 2022
केंद्रीय ऊर्जा मंत्रालयाकडून देशभर राबवण्यात येणाऱ्या ‘उज्ज्वल भारत-उज्ज्वल भविष्य’ अभियानांतर्गत गोव्यात काणकोण येथे आज चौथा कार्यक्रम संपन्न झाला. विधानसभा सभापती रमेश तवडकर यांच्या हस्ते कार्यक्रमाचे उद्घाटन करण्यात आले.
अक्षय ऊर्जेचे सर्व स्त्रोत निर्माण करुन गोव्याला वीज क्षेत्रात स्वयंपूर्ण बनवण्यासाठी सर्व विभागांनी मिळून प्रयत्न करावे, असे आवाहन सभापती तवडकर यांनी केले. काणकोण तालुक्यात भूमीगत वाहिन्यांमुळे निरंतर वीज पुरवठा होण्यास मदत होईल, असे ते म्हणाले.
वीज विभागाकडून राबवण्यात येणाऱ्या विविध उपक्रमांची माहिती मुख्य इलेक्ट्रीक अभियंता स्टीफन फर्नांडिस यांनी दिली.
कार्यक्रमात नाटिकेच्या माध्यमातून वीज बचतीचा आणि विभागाच्या कामासंबंधी माहिती देण्यात आली.
उज्ज्वल भारत-उज्ज्वल भविष्य अभियानाचा समारोप शनिवारी पंतप्रधानांच्या हस्ते विविध योजनांचा दूरदृश्य प्रणालीच्या माध्यमातून शुभारंभ करुन होणार आहे. पणजी येथील मिनेझिस ब्रांगाझा सभागृहात होणाऱ्या कार्यक्रमासाठी मुख्यमंत्री डॉ प्रमोद सावंत यांची उपस्थिती असणार आहे.PIB Panaji | S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 87
वाणिज्य आणि उदयोग मंत्रालय
उद्योग आणि अंतर्गत व्यापार प्रोत्साहन विभागाने ‘पेयजल बाटल्या’ आणि ‘फ्लेम प्रोड्युसिंग लाइटर’ साठी गुणवत्ता नियंत्रण आदेश केले अधिसूचित
नवी दिल्ली, 11 जुलै 2023
वाणिज्य आणि उद्योग मंत्रालयाच्या उद्योग आणि अंतर्गत व्यापार प्रोत्साहन विभागाने  5 जुलै 2023 रोजी दोन नवीन गुणवत्ता नियंत्रण आदेश  यशस्वीरित्या अधिसूचित केले आहेत.'पेयजल बाटल्या' आणि 'फ्लेम प्रोड्युसिंग लाइटर्स'वरील हे गुणवत्ता नियंत्रण आदेश अधिसूचनेच्या तारखेपासून सहा महिन्यांनी लागू होतील.भारतातील गुणवत्तेसंदर्भातील व्यवस्था बळकट करणे आणि ग्राहकांचे सार्वजनिक आरोग्य आणि सुरक्षितता वाढवणे हे या गुणवत्ता नियंत्रण आदेशाचे उद्दिष्ट आहे
‘पेयजल बाटल्यांसाठी ’ असलेले गुणवत्ता नियंत्रण आदेश, तांबे, स्टेनलेस स्टील किंवा अॅल्युमिनियमपासून बनवलेल्या पेयजल बाटल्यांचे उत्पादन आणि आयात करण्यासाठी योग्य आयएस मानकांअंतर्गत अनिवार्य प्रमाणपत्र बंधनकारक करतात.
‘फ्लेम-प्रोड्यूसिंग लाइटर’ साठी असलेले गुणवत्ता नियंत्रण आदेश, देशांतर्गत बाजारपेठेसाठी उत्पादित किंवा भारतात आयात केलेल्या फ्लेम लाइटरसाठी ‘लाइटर्स सुरक्षितता तपशील’ आणि ‘उपयुक्त लाइटर्ससाठी सुरक्षा तपशील’साठीआयएस मानकांनुसार अनिवार्य प्रमाणपत्र बंधनकारक करतात.
डीपीआयआयटीचे सचिव राजेश कुमार सिंह यांनी जागतिक दर्जाच्या उत्पादनांच्या निर्मितीसाठी भारतात गुणवत्ता संदर्भात व्यवस्था निर्माण करण्याच्या महत्त्वावर भर दिला . हे केवळ देशाच्या सकल देशांतर्गत उत्पादनातच  योगदान देणार नाही तर दर्जेदार उत्पादनांच्या बाबतीत भारताला जगाच्या नकाशावर ठळकपणे आणेल यावरही त्यांनी भर दिला.
गुणवत्ता नियंत्रण आदेशाच्या अधिसूचनेसह, बीआयएस अधिनियम, 2016 नुसार बिगर -बीआयएस प्रमाणित उत्पादनांचे उत्पादन, संचयन आणि विक्री प्रतिबंधित आहे.बीआयएस कायद्याच्या तरतुदीचे उल्लंघन केल्यास पहिल्या गुन्ह्यासाठी दोन वर्षांपर्यंत कारावास किंवा किमान 2 लाख रुपयांचा दंड होऊ शकतो. दुसऱ्या आणि त्यानंतरच्या गुन्ह्यांच्या बाबतीत, दंड किमान 5 लाख रुपयांपर्यंत किंवा वस्तू किंवा मालाच्या किंमतीच्या दहापट वाढू शकतो.
S.Kane/S.Chavan/ P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
अर्थ मंत्रालय
प्रमुख बंदरांमध्ये परिचालन सेवांसाठी सार्वजनिक खाजगी भागीदारीचे माध्यम
भारतात व्यापारी जहाजांच्या फ्लॅगिंग ऑफला प्रोत्साहन देण्यासाठी भारतीय नौवहन कंपन्यांना रु. 1624 कोटींच्या अनुदानाचे पाठबळ
नवी दिल्ली, 1 फेब्रुवारी 2021
2021-22 या आर्थिक वर्षात प्रमुख बंदरांकडून सार्वजनिक खाजगी भागीदारीच्या माध्यमातून 2000 कोटी रुपये खर्चाचे सात प्रकल्प राबवले जाणार आहेत. संसदेमध्ये आज केंद्रीय अर्थसंकल्प 2021-22 सादर करताना केंद्रीय अर्थ आणि कॉर्पोरेट व्यवहारमंत्री निर्मला सीतारामन यांनी ही माहिती दिली. प्रमुख बंदरे परिचालन सेवांची हाताळणी स्वतः करण्याची पद्धत बंद करणार असून आता एक खाजगी भागीदार या सेवांची हाताळणी करेल, असे त्यांनी सांगितले.
भारतात व्यापारी जहाजांच्या फ्लॅगिंग ऑफ प्रक्रियेला प्रोत्साहन देण्यासाठी मंत्रालये आणि केंद्रीय सार्वजनिक उपक्रमांकडून जारी केल्या जाणाऱ्या जागतिक निविदांमध्ये भारतीय नौवहन कंपन्यांना पुढील पाच वर्षांसाठी 1624 कोटी रुपयांच्या पाठबळाची योजना सुरू करण्याचे सीतारामन यांनी आपल्या अर्थसंकल्पीय भाषणात प्रस्तावित केले. या योजनेमुळे जागतिक नौवहन क्षेत्रात भारतीय कंपन्यांच्या वाट्यात वाढ होण्याव्यतिरिक्त भारतीय नाविकांना अधिक चांगल्या प्रशिक्षणाच्या आणि रोजगाराच्या संधी उपलब्ध होतील, यावर त्यांनी भर दिला. जहाजांचे रिसायकलिंग करण्याच्या सध्याच्या 45 लाख लाईट डिसप्लेसमेंट टन क्षमतेत वाढ करून 2024 पर्यंत ती दुप्पट करण्याचे देखील सीतारामन यांनी प्रस्तावित केले.
रस्ते वाहतूक आणि महामार्ग मंत्रालय
E12 आणि E15 इंधनांचे सामुहिक उत्सर्जन निकष अधिसूचना जारी
नवी दिल्ली, 13 ऑक्टोबर 2021
केंद्रीय रस्ते वाहतूक आणि महामार्ग मंत्रालयाने 11 ऑक्टोबर 2021 रोजी जीएसआर 728 अधिसूचना जारी करत, गॅसोलीनमध्ये 20% इथेनॉल मिश्रण असणारे ई20 इंधन आणि गॅसोलीनमध्ये 15% इथेनॉल12 मिश्रण असणारे ई15 इंधन यांचे सामुहिक उत्सर्जन निकष जारी केले आहेत. यामुळे वाहन उद्योगाला E 12 आणि E 15 इंधनावरील वाहनांचे उत्पादन घेता येणे शक्य होईल.
अधिसूचना वाचण्यासाठी येथे क्लिक करा.Jaydevi PS/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
पंतप्रधान कार्यालय
शिक्षण विषयक परिषदेचे पंतप्रधानांच्या हस्ते उद्या नवी दिल्लीत उद्घाटन
नवी दिल्ली, 28 सप्टेंबर 2018
“ॲकॅडमिक लीडरशीप ऑन एज्युकेशन फॉर रिसर्जन्स” या विषयावरच्या परिषदेचे उद्घाटन पंतप्रधान नरेंद्र मोदी यांच्या हस्ते उद्या नवी दिल्लीत विज्ञान भवनात होणार आहे. 350 पेक्षा जास्त विद्यापीठांचे कुलगुरु आणि संचालक या परिषदेला उपस्थित राहणार आहेत. विद्यापीठ अनुदान आयोग, अखिल भारतीय तंत्रशिक्षण परिषद, भारतीय समाज विज्ञान संशोधन परिषद, इंदिरा गांधी नॅशनल सेंटर फॉर आर्टस्, इंदिरा गांधी राष्ट्रीय मुक्त विद्यापीठ, जवाहरलाल नेहरु विद्यापीठ आणि एसजीटी विद्यापीठ यांनी संयुक्तपणे ही परिषद आयोजित केली आहे.
भारतीय शिक्षण व्यवस्थेसमोरच्या आव्हानांवर चर्चा करुन शैक्षणिक फलित आणि शिक्षण नियमन या दोन्ही बाबतीत आमूलाग्र बदल घडवून आणण्यासाठी आराखडा तयार करण्याबाबत या परिषदेत चर्चा होणार आहे.
- अध्ययन करणाऱ्यांना केंद्रस्थानी ठेवणाऱ्या शिक्षणासाठी अध्यापनशास्त्रात सुधारणा- कृत्रिम बुद्धीमत्तेचा उपयोग
- रोजगार मिळवणारा ते रोजगार निर्माण करणारा- कल्पकता, नावीन्यता आणि उद्योजकतेत सुधारणा
- संशोधनाचा दर्जा उंचावणे- भारताच्या आवश्यकतेवर लक्ष केंद्रित
- शैक्षणिक संस्थात सुसुत्रता आणणे- वाचनालयासारख्या शैक्षणिक संसाधनांचे एकत्रीकरण आणि ज्ञानाचे आदान-प्रदान
- समावेशक आणि एकीकृत परिसर निर्माण- विद्यार्थ्यांचे शैक्षणिक परिसराशी भावनिक नाते जोडले जावे या दृष्टीने उपक्रम हाती घेणे
- सहभागात्मक प्रशासकीय मॉडेल- प्रशासकीय प्रक्रियेत विद्यार्थ्यांचा सुलभ सहभाग
- जोमदार वित्तीय मॉडेल निर्माण करणे- माजी विद्यार्थ्यांकडून अथवा कॉर्पोरेट जगताकडून सामाजिक दायित्वाअंतर्गत निधी निर्माण करुन सरकारी संसाधनांना त्याची जोड देणे
- सार्वत्रिक मूल्य आणि जीवन कौशल्यांचा शिक्षणात समावेश करुन मूल्य शिक्षणाला प्रोत्साहन देणे या आठ विषयांवर सत्र घेण्यात येणार आहे. केंद्रीय मनुष्यबळ विकास मंत्री प्रकाश जावडेकर यांच्या अध्यक्षतेखाली होणाऱ्या समारोप समारंभात या आठ विषयावर सादरीकरण केले जाईल. या आठ विषयांवर एकमताने हाती घेण्यात येणाऱ्या कृतीयोजनांचे सादरीकरण होणार असून पूर्ण सत्रात त्यावर अधिक चर्चा होईल आणि देशाच्या उच्च शिक्षणाचा दर्जा उंचावण्यासाठी सर्वंकष कृती आराखडा तयार होईल अशी अपेक्षा आहे.
उच्च शिक्षण क्षेत्रात परिवर्तन घडवण्यासाठी कृती आराखडा तयार करण्याच्या दृष्टीने मंत्रालय सातत्याने प्रयत्न करत आहे त्याचाच एक भाग म्हणून ही परिषद आयोजित करण्यात आली आहे. या प्रयत्नाअंतर्गत दिल्लीत प्रथम 26-28 जुलैदरम्यान कुलगुरुंची परिषद घेण्यात आली होती.
N.Sapre/N.Chitale/ P.Malandkar
(Visitor Counter : 50
संरक्षण मंत्रालय
कारगिल विजय दिनानिमित्त केंद्रीय संरक्षणमंत्री राजनाथ सिंग यांनी राष्ट्रीय युद्ध स्मारकाला भेट देऊन शहीद वीरांना आदरांजली वाहिली
महत्त्वाचे मुद्दे
- संरक्षणमंत्र्यांनी राष्ट्रीय युद्ध स्मारक येथे पुष्पचक्र अर्पण करून शूरवीरांना वाहिली आदरांजली
- कृतज्ञ राष्ट्र नेहमीच या वीरांच्या साहसी कार्याच्या ऋणात राहील
- संरक्षण राज्यमंत्री, सेना दलांचे आणि हवाई दलाचे प्रमुख, संरक्षण सचिव आणि CISC यांनी देखील शहिदांना आदरांजली वाहिली
कारगिल विजय दिवसाच्या 22 व्या वर्धापन दिनानिमित्त केंद्रीय संरक्षणमंत्री राजनाथ सिंग यांनी 26 जुलै 2021 ला नवी दिल्ली येथील राष्ट्रीय युद्ध स्मारकाला भेट देऊन कारगिल युद्धात शहीद झालेल्या वीरांना आदरांजली अर्पण केली. कारगिल संघर्ष म्हणून प्रसिद्ध असलेल्या 1999 मधील ऑपरेशन विजय मोहिमेदरम्यान भारताला विजय प्राप्त करून देताना देशसेवेसाठी प्राण अर्पण केलेल्या या शूरवीरांच्या सन्मानार्थ संरक्षणमंत्र्यांनी पुष्पचक्र अर्पण केले.
राष्ट्रीय युद्ध स्मारकातील अभ्यागतांच्या नोंदवहीत लिहिलेल्या संदेशात राजनाथ सिंग यांनी कारगिल संघर्षात सहभागी झालेल्या साहसी वीरांच्या शौर्याचे स्मरण केले. भारतीय सेना दलांच्या धाडसी वीरांनी केलेल्या त्यागाला देश कधीच विसरणार नाही असे त्यांनी या संदेशात म्हटले आहे.
आपल्या ट्वीट संदेशात संरक्षणमंत्री म्हणतात की शूर सैनिकांनी केलेले सर्वोच्च त्याग येणाऱ्या पिढ्यांना सतत प्रेरणा देत राहतील.
On the occasion of #KargilVijayDiwas2021, I visited the National War Memorial in New Delhi and paid tributes to those brave soldiers who fought valiantly and laid down their lives for the nation.
— Rajnath Singh  July 26, 2021
Their supreme sacrifice will always be remembered and inspire coming generations. pic.twitter.com/Vt2UWlnuxv
शूर भारतीय सैनिकांच्या धाडसाला आणि समर्पणाला सलाम करतानाचा एक व्हिडिओ संदेश देखील त्यांनी ट्वीटर वरून सर्वांना बघण्यासाठी सामायिक केला आहे.
कारगिल विजय दिवस के अवसर पर मैं भारतीय सेना के अदम्य शौर्य, पराक्रम और बलिदान को नमन करता हूँ। pic.twitter.com/vAzQJ7dLEV
— Rajnath Singh  July 26, 2021
संरक्षण राज्य मंत्री अजय भट्ट, हवाई दल प्रमुख एयर चीफ मार्शल आर.के.एस.भदौरिया, लष्करप्रमुख जनरल एम.एम. नरवणे, संरक्षण सचिव डॉ.अजय कुमार यांनी देखील या प्रसंगी राष्ट्रीय युध्द स्मारक येथे शहिदांना आदरांजली वाहिली. केंद्रीय संरक्षण मंत्रालयाचे वरिष्ठ प्रशासनिक आणि लष्करी अधिकारी देखील या प्रसंगी उपस्थित होते.
कारगिल संघर्षादरम्यान भारतीय लष्कराच्या धाडसी जवानांनी, भारतीय हवाई दलाच्या मदतीने, अत्यंत प्रतिकूल परिस्थितीचा सामना करत, शत्रूच्या मुलुखात, असह्य हवामानाशी झुंज दिली आणि शत्रूने ताब्यात घेतलेल्या अतिउंचीवरील प्रदेश पुन्हा जिंकून घेतला. या अविस्मरणीय प्रसंगी, संपूर्ण राष्ट्र विविध ठिकाणी शूर शहिदांचे स्मरण करत विविध कार्यक्रमांच्या माध्यमातून आपल्या देशाचा विजय साजरा करीत आहेत.
Grateful Nation pays tributes to the #KargilHeroes on 22nd Anniversary of #KargilVijayDivas.
— A. Bharat Bhushan Babu  July 26, 2021
Salute to their unparalleled valour and sacrifice.#HarKaamDeshKeNaam @MoDGoIGA #BraveHeroesofIndia #VeerKoNaman pic.twitter.com/xf3JozxCrI
पंतप्रधान कार्यालय
कोविड संदर्भातील दुसऱ्या जागतिक आभासी शिखर परिषदेच्या उद्घाटनपर सत्रात पंतप्रधान नरेंद्र मोदी यांनी केलेले भाषण
नवी दिल्ली, 12 मे 2022
अध्यक्ष बायडेन
उपाध्यक्ष हॅरिस
उपस्थित मान्यवर
नमस्कार !
कोविड महामारीमुळे मानवी जीवन आणि पुरवठा साखळ्या यांच्यात अडचणी निर्माण होणे सुरुच आहे आणि त्यासोबतच मुक्त समाजाच्या सहनशक्तीची देखील परीक्षा घेतली जात आहे. भारतात, आपण या महामारीविरुद्ध लोकाभिमुख धोरण स्वीकारले आहे. या वर्षीच्या आमच्या वार्षिक आरोग्यसेवेच्या तरतुदीसाठी आम्ही आतापर्यंतचा आरोग्य क्षेत्रासाठीचा सर्वात जास्त निधी राखून ठेवला आहे.
आमचा लसीकरण कार्यक्रम हा जगातील सर्वात मोठा लसीकरण कार्यक्रम आहे. आपण देशातील सुमारे 90% प्रौढ लोकांचे आणि 50 दशलक्षाहून अधिक मुलांचे संपूर्ण लसीकरण केले आहे. जागतिक आरोग्य संघटनेने मान्यता दिलेल्या चार प्रकारच्या लसींचे उत्पादन भारतात केले जाते आणि या वर्षी लसीच्या पाच अब्ज मात्रांचे उत्पादन करण्याची क्षमता भारताने विकसित केली आहे.
आम्ही द्विपक्षीय पद्धतीने आणि कोवॅक्सच्या माध्यमातून जगातील 98 देशांना 200 दशलक्षांहून अधिक मात्रांचा पुरवठा केला आहे. भारताने, संसर्गनिश्चिती चाचण्या, उपचार आणि माहिती व्यवस्थापनाकरिता अत्यंत कमी खर्चात होऊ शकणारे कोविड प्रतिबंधक तंत्रज्ञान विकसित केले आहे. आम्ही या पद्धतींची माहिती इतर देशांना देखील देऊ केली आहे.
भारताच्या जीनोमिक्स संघाने या विषाणूविषयी जगाकडे असलेल्या माहितीच्या साठ्यात मोठी भर घातली आहे. आणि मला हे सांगण्यास अत्यंत आनंद वाटतो की आम्ही माहितीचे हे जाळे आमच्या शेजारच्या देशांपर्यंत विस्तारित करणार आहोत.
भारतात, कोविड विरोधातील लढ्याला पाठबळ पुरविण्यासाठी आणि प्रतिकारशक्ती वाढविण्यासाठी आम्ही आमच्या पारंपरिक औषधांचा मोठ्या प्रमाणावर वापर केला आणि असंख्य जीव वाचविले.
गेल्या महिन्यात, आम्ही भारतात, “जागतिक आरोग्य संघटनेच्या पारंपारिक औषध केंद्रा”ची पायाभरणी केली. प्राचीन काळापासून चालत आलेले हे ज्ञान संपूर्ण जगाला उपलब्ध करून देण्याच्या उद्देशाने हे केंद्र सुरु करण्यात येत आहे.
महोदय,
भविष्यात येऊ घातलेल्या आरोग्यविषयक आपत्तींशी लढण्यासाठी समन्वयीत जागतिक प्रतिसादाची गरज भासेल हे तर आता स्पष्ट झाले आहे. आपण सर्वांनी लवचिक स्वरूपाच्या जागतिक पुरवठा साखळीची उभारणी केली पाहिजे आणि लसी तसेच औषधे यांचे समान प्रमाणात वितरण शक्य केले पाहिजे.
जागतिक व्यापार संघटनेचे नियम, विशेषतः टीआरआयपीएस अर्थात बौद्धिक मालमत्ता हक्कांच्या व्यापार संबंधी दृष्टीकोनाच्या संदर्भातील नियम अधिक लवचिक असणे गरजेचे आहे. अधिक संवेदनशील जागतिक आरोग्य सुरक्षाविषयक स्थापत्य उभारण्यासाठी जागतिक आरोग्य संघटनेची पुनर्रचना आणि सशक्तीकरण झाले पाहिजे.
पुरवठा साखळ्या स्थिर आणि अंदाज येण्याजोग्या असाव्या याकरिता लसींना तसेच इतर औषधोपचारांना मान्यता देण्यासाठीची जागतिक आरोग्य संघटनेची प्रक्रिया अधिक सुलभ करण्यात यावी अशी आमची मागणी आहे. जागतिक समुदायाचा जबाबदार सदस्य म्हणून भारत या प्रयत्नांमध्ये महत्त्वाची भूमिका निभावण्यासाठी सज्ज आहे.
धन्यवाद.
खूप खूप धन्यवाद.
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पोलाद मंत्रालय
राष्ट्रीय खनिज विकास महामंडळाची ऑगस्ट महिन्यातील विक्रमी कामगिरी
नवी दिल्ली, 2 सप्टेंबर 2021
एनएमडीसी अर्थात राष्ट्रीय खनिज विकास महामंडळाने ऑगस्ट महिन्यात 3.06 दसलक्ष टन लोह खनिजाचे उत्पादन आणि 2.91 दसलक्ष टन लोह खनिजाच्या विक्रीसह विक्रमी कामगिरीची घोडदौड कायम ठेवली आहे. याआधीच्या महिन्यांप्रमाणेच या ऑगस्ट महिन्यात देखील कंपनीच्या सहा दशकांच्या दीर्घ इतिहासातील ऑगस्ट महिन्यातील सर्वोत्तम कामगिरी करून दाखवली आहे.
लोह खनिजाच्या ऑगस्ट 2020 मधील उत्पादनाशी तुलना करता उत्पादनात यावर्षी 89% वाढ नोंदली गेली आहे. गेल्या वर्षीच्या याच कालखंडातील खनिजाच्या विक्रीच्या तुलनेत 63% वाढ झाली आहे.
गेल्या वर्षीच्या याच कालावधीतील आकडेवारीशी तुलना करता या आर्थिक वर्षात ऑगस्ट 2021 पर्यंत लोह खनिजाचे उत्पादन आणि विक्री अनुक्रमे 44% आणि 45% ने वाढली आहे.

|
|
|
|
August 2020
|
|
August 2021
|
|
Up by
%
|
|
Upto August
2020
|
|
Upto August 2021
|
|
Up by
%
|
|
Production
|
|
1.62
|
|
3.06
|
|
89%
|
|
10.42
|
|
15.02
|
|
44%
|
|
Sales
|
|
1.79
|
|
2.91
|
|
63%
|
|
10.80
|
|
15.67
|
|
45%
पुन्हा एकदा अपेक्षांपेक्षा अधिक उत्तम कामगिरी करून दाखविणाऱ्या एनएमडीसीच्या कर्मचाऱ्यांचे अभिनंदन करत महामंडळाचे मुख्य व्यवस्थापकीय संचालक सुमित देव म्हणाले, “या आर्थिक वर्षामधील गेल्या पाच महिन्यांतील आपली कामगिरी अत्यंत उत्साहवर्धक आहे.या यशामुळे विद्यमान आर्थिक वर्षात आपण ठरविलेल्या योजना अधिक आत्मविश्वासाने पूर्ण करण्यासाठी उत्तम परिस्थिती निर्माण झाली आहे. आर्थिक वर्ष 2022 मधील आपली उद्दिष्ट्ये गाठण्याच्या दृष्टीने अधिक लक्ष केंद्रित करणाऱ्या प्रत्येक कर्मचाऱ्याच्या प्रयत्नांचे कौतुक केले पाहिजे.”
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
पंतप्रधान कार्यालय
संयुक्त राष्ट्रांच्या कॉप 14 परिषदेला पंतप्रधान मोदी उद्या संबोधित करणार
नवी दिल्ली, 8 सप्टेंबर 2019
जमिनीची वाढती नापिकी वाळवंटीकरण रोखण्यासाठीच्या संयुक्त राष्ट्रांच्या सीओपी अर्थात कॉप 14 परिषदेला पंतप्रधान नरेंद्र मोदी उद्या संबोधित करणार आहेत. उत्तर प्रदेशातल्या ग्रेटर नोएडा येथे ही परिषद सुरु आहे. भारताने चीनकडून सीओपीचे अध्यक्षपद स्वीकारले आहे. या परिषदेत, पर्यावरण विशेषत: भू व्यवस्थापनाशी संबंधित मुद्यांवर जागतिक स्तरावर उहापोह अपेक्षित आहे.
विविध देशांचे मंत्री, सरकारचे प्रतिनिधी, स्वयंसेवी आणि आंतर सरकारी संस्था, शास्त्रज्ञ, महिला, युवा अशा 7200 प्रतिनिधींचा सहभाग यात अपेक्षित आहे. दुष्काळ, वाळूची वादळं यासारख्या मुद्यांची दखल घेऊन जागतिक स्तरावर जमिनीच्या वापराची धोरणे दृढ करण्यासंदर्भात सुमारे 30 निर्णय यावेळी घेण्यात येतील.
B.Gokhale/N.Chitale/P.Malandkar
(Visitor Counter : 62
विज्ञान आणि तंत्रज्ञान मंत्रालय
जैव अर्थव्यवस्थेत भारताचे 2030 पर्यंत 300 अब्ज अमेरिकन डॉलरचे लक्ष्य असल्याचे केंद्रीय मंत्री डॉ. जितेंद्र सिंह यांचे प्रतिपादन
जैव अर्थव्यवस्थेत 2019 मधील 44 अब्ज अमेरिकन डॉलर वरून 2021 मध्ये 80.1 अब्ज अमेरिकन डॉलर पर्यंत भारताने नोंदवली वाढ: डॉ जितेंद्र सिंह
नवी दिल्ली, 28 जुलै 2022
जैव अर्थव्यवस्थेत भारताचे 2030 पर्यंत 300 अब्ज अमेरिकन डॉलरचे लक्ष्य असल्याचे प्रतिपादन केंद्रीय  विज्ञान आणि तंत्रज्ञान राज्यमंत्री; भू विज्ञान राज्यमंत्री ; डॉ जितेंद्र सिंह यांनी केले.
आज राज्यसभेत एका प्रश्नाच्या लेखी उत्तरात डॉ जितेंद्र सिंह म्हणाले की, भारताने जैव अर्थव्यवस्थेत 2019 मधील 44 अब्ज अमेरिकी डॉलर वरून 2021 मध्ये 80.1 अब्ज अमेरिकी डॉलरपर्यंत शाश्वत वाढ नोंदवली आहे.
जैव अर्थव्यवस्था म्हणजे सर्व आर्थिक क्षेत्रांमध्ये माहिती, उत्पादने, प्रक्रिया आणि सेवा प्रदान करण्यासाठी संबंधित ज्ञान, विज्ञान, तंत्रज्ञान आणि नवोन्मेष यासह जैविक संसाधनांचे उत्पादन, वापर आणि संवर्धन होय. भारतीय जैवतंत्रज्ञान उद्योग पाच प्रमुख विभागांभोवती गुंफलेला आहे: बायोफार्मा, बायोएग्रीकल्चर, बायोइंडस्ट्रियल, बायो-एनर्जी आणि बायोआयटी, सीआरओ आणि संशोधन सेवांचा समावेश असलेल्या बायो सर्व्हिसेस अर्थात जैविक सेवांचा एकत्रित विभाग.
सामाजिक आव्हानांना तोंड देण्याचे माध्यम म्हणून जैव अर्थव्यवस्थेकडे पाहिले जाते. उदाहरणार्थ, ऊर्जा उत्पादन प्रक्रियेत बायो-मास किंवा अक्षय संसाधनांचा वापर, हरित रसायने आणि सामग्रीचा वापर; जैविक खते, कचरा व्यवस्थापन इत्यादींचा कार्बन फूटप्रिंट, अन्न आणि पोषण, आरोग्य, उर्जा स्वातंत्र्य आणि पर्यावरणीय स्थिरता यावर प्रभाव पडू शकतो आणि त्याचा मोठा परिणाम होऊ शकतो. जैवतंत्रज्ञान उद्योग, संशोधन संस्था आणि वाढत्या जैवतंत्रज्ञान स्टार्टअप परिसंस्थेकडून नवीन नाविन्यपूर्ण उपाय अपेक्षित आहेत.N.Chitale/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108
संरक्षण मंत्रालय
रशियातील ओरेनबर्ग येथे शांघाय सहकार्य संघटनेच्या  सदस्य देशांच्या संयुक्त लष्करी प्रशिक्षण सरावाचा समारोप
नैऋत्य रशियाच्या ओरेनबर्ग प्रदेशात रशियाद्वारे आयोजित शांघाय सहकार्य संघटनेच्या सदस्य देशांच्या शांतता अभियान : 2021 या लष्करी सरावाच्या सहाव्या आवृत्तीचा समारोप 24 सप्टेंबर 2021 रोजी झाला. शांघाय सहकार्य संघटनेच्या सदस्य देशांमधील दृढ संबंधांना चालना देण्यासाठी आणि बहुराष्ट्रीय लष्करी तुकडीचे संचालन करण्याच्या दृष्टीने, देशांच्या लष्कराची क्षमता वाढवण्याच्या उद्देशाने, शांघाय सहकार्य संघटनेच्या  सदस्य देशांच्या सशस्त्र दलांचा समावेश असलेले बारा दिवसांचे संयुक्त प्रशिक्षण आयोजित करण्यात आले होते.
14 सप्टेंबर 2021 रोजी सुरू झालेल्या या संयुक्त बहुराष्ट्रीय सरावात ,शांघाय सहकार्य संघटनेच्या सदस्य राष्ट्रांनी, दहशतवादाचा सामना करण्यावर केंद्रित असलेले संयुक्त प्रशिक्षण आयोजित केले. सर्व लष्करी तुकड्यांनी अंतिम संयुक्त सरावात भाग घेत या बहुराष्ट्रीय लष्करी तुकड्यांनी त्यांचे रणनीतिक सामर्थ्य, लढाऊ शक्ती आणि दहशतवादी गटांवर प्रचंड वर्चस्वाचे प्रदर्शन घडवले. सरावाच्या समारोपाचा टप्पा शांघाय सहकार्य संघटनेच्या सदस्य देशांच्या जनरल स्टाफच्या सर्व प्रमुखांनी पाहिला.सध्या रशियाच्या दौऱ्यावर असलेल्या चीफ ऑफ डिफेन्स स्टाफ  जनरल बिपिन रावत यांनी 23 सप्टेंबर 2021 रोजी अंतिम टप्प्यातला लष्करी सराव पाहिला आणि सरावादरम्यानच्या सदस्य देशांमधील समन्वय आणि दृढ संबंधांच्या उच्च दर्जासंदर्भात अत्यंत समाधान व्यक्त केले.
गृह मंत्रालय
भारतात दाखल झालेली राफेल लढाऊ विमाने म्हणजे ‘गेम चेंजर’ असल्याची केंद्रीय गृह मंत्री अमित शाह यांची प्रतिक्रिया
राफेल दाखल होण्याचा दिवस आपल्या भारतीय हवाई दलासाठी ऐतिहासिक दिवस आणि भारतासाठी अभिमानाचा क्षण -अमित शहा
नवी दिल्ली, 29 जुलै 2020
भारतीय भूमीवर दाखल झालेली राफेल लढाऊ विमाने म्हणजे ‘गेम चेंजर’ असल्याची प्रतिक्रिया केंद्रीय गृह मंत्री अमित शाह यांनी व्यक्त केली आहे.
राफेल दाखल होण्याचा दिवस आपल्या भारतीय हवाई दलासाठी ऐतिहासिक दिवस आणि भारतासाठी अभिमानाचा क्षण असल्याचे अमित शहा यांनी, अंबाला इथल्या भारतीय हवाई दलाच्या हवाई तळावर पाच राफेल विमाने दाखल झाल्यानंतर केलेल्या ट्वीट मध्ये म्हटले आहे.
संपूर्ण देशासाठी हा सर्वात महत्वाचा दिवस असून या अत्याधुनिक विमानांचा समावेश म्हणजे भारत सामर्थ्यवान आणि सुरक्षित राष्ट्र करण्याच्या पंतप्रधान नरेंद्र मोदी यांच्या निर्धाराची खरी साक्ष असल्याचे त्यांनी म्हटले आहे. भारताच्या संरक्षण क्षमता दृढ करण्यासाठी मोदी सरकार कटीबद्ध आहे.
आकाशातले कोणतेही आव्हान पेलण्यासाठी राफेल जगातले सर्वोच्च सामर्थ्यवान असल्याचे केंद्रीय गृह मंत्र्यांनी म्हटले आहे.
पंतप्रधान, संरक्षण मंत्री राजनाथ सिंह,भारतीय हवाई दल आणि संपूर्ण देशाचे अभिनंदन करत भारतीय हवाई दलाला अभूतपूर्व बळकटी दिल्याबद्दल अमित शहा यांनी पंतप्रधानांचे आभार मानले आहेत.
वेगापासून ते शस्त्र सामर्थ्यापर्यंत राफेल सर्वच बाबतीत आघाडीवर आहे. जागतिक दर्जाची ही लढाऊ विमाने गेम चेंजर ठरतील असा विश्वास त्यांनी व्यक्त केला आहे. आपल्या हवाई हद्दीचे संरक्षण करण्यासाठी आपल्या हवाई योद्ध्यांना राफेल निश्चितच सहाय्य करेल असेही त्यांनी म्हटले आहे.
G.Chippalkatti/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103